Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOJIA KATIKA SHULE ZA SEKONDARI 

Teknolojia ni maarifa ya sayansi yaliyowekwa katika matumizi ya vitu kama vile zana au mitambo katika kiwanda, kilimo, ufundi au mawasiliano. Teknolojia katika shule za upili zimeleta faida nyingi hasa katika upande wa masomo. Kuna vitu kama vile vikokotoo ambavyo vinasaidia wanafunzi kufanyia hesabu ambazo ni ngumu au zinahitaji kufanywa kwa hatua ndefu. 

Katika shule za upili kuna tarakilishi ambazo husadia wanafunzi kusomea na kutafuta kwa undani kitu fulani. Kichapishaji katika shule za Upili husaidia kuchapisha mitihani ya wanafunzi, rekodi za majibu yao au pia kuwatengenezea wanafunzi nakala ili waandike. 
Katika shule za upili kuna CCTV ambazo husaidia kupunguza uhalifu unaotendeka shuleni. Hii ni kwa sababu kamera za mitambo hii hurekodi kila kitu kinachotendeka hata kwa siri. Zamani katika shule kulikuwa hakuna CCTV ndio maana wanafunzi walikuwa wakitendewa mambo mabaya katika mabweni. 
Simu pia husaidia baadhi ya walimu kufundisha katika madarasa kwa mfano labda kuna neno ambalo hulijui maana unaweza kuangalia kwenye simu. Hivyo basi teknolojia imerahisisha masomo. 
Licha ya faida, teknolojia vile vile imeleta madhara kwa wanafunzi wa shule za sekondari. Wanafunzi wa sekondari wengi wao wameathirika kwa sababu ya simu. Wanafunzi wanatumia simu hizo vibaya na kuingia kwenye sehemu za simu ambazo wanafunzi huaribika hata pia kuathiri masomo. 
Televisheni pia imewafanya wanafunzi wengi kutoshiriki katika masomo yao na kufuatilia televisheni ambapo huwafanya masomo yao kuzoroteka. Zamani, wanafunzi walikuwa hawafuatilii televisheni kwa sababu televisheni zilikuwa nadra kupatikana. 
Wanafunzi hao wakipata simu hizo huangalia picha za matusi nakuwafanya akili kuchanganyikiwa hivyo basi kuathiri masomo yao. Hivyo basi, teknolojia ina faida na madhara vile vile katika shule za sekondari.